শহীদ সোহরাওয়ার্দী ইনডোর স্টেডিয়াম

শহীদ সোহরাওয়ার্দী ইনডোর স্টেডিয়াম বাংলাদেশের রাজধানী ঢাকার মিরপুরে অবস্থিত একটি ইনডোর স্টেডিয়াম। এটি মিরপুর ইনডোর স্টেডিয়াম নামেও পরিচিত। ১৯৯৩ সালে দক্ষিণ এশিয় গেমস উপলক্ষ্যে চালু হওয়া এ স্টেডিয়ামে ভলিবল, টেনিস, মার্শাল আর্ট সহ ইনডোর খেলা সমূহ অনুষ্ঠিত হয়। বাংলাদেশ ভলিবল দল এ স্টেডিয়ামকে তাদের ঘরের মাঠ হিসেবে ব্যবহার করে।

ইতিহাস
১৯৯১ সালে জাতীয় ক্রীড়া পরিষদ স্থাপনাটির নির্মাণ পরিকল্পনা শুরু করে। ১৯৯৩ সালে  ৬ষ্ঠ দক্ষিণ এশীয় গেমসের প্রাক-কালে স্টেডিয়ামের নির্মাণ সম্পন্ন হয়। গেমস পরবর্তী সংস্কার সহ ১৯৯১-১৯৯৪ সালের মধ্যে স্টেডিয়ামটি নির্মাণে ৩৪ কোটি ১৬ লাখ ৮৯ হাজার টাকা ব্যয় হয়। ২০১৫ সালে ৩ লাখ টাকা বরাদ্দ দেওয়া হয় বিভিন্ন উন্নয়ন করার জন্যে। ২০১৬ সালে বঙ্গবন্ধু আন্তর্জাতিক ভলিবল টুনার্মেন্টের সময় আগুন লেগে স্টেডিয়ামের কিছু ক্ষতি হয়।

আরও দেখুন
শহীদ তাজউদ্দিন আহমদ ইনডোর স্টেডিয়াম

তথ্যসূত্র

বিষয়শ্রেণী:বাংলাদেশের স্টেডিয়াম
বিষয়শ্রেণী:ঢাকায় ক্রীড়া
বিষয়শ্রেণী:ঢাকার ক্রীড়া অনুষ্ঠানস্থল
বিষয়শ্রেণী:বাংলাদেশের ক্রীড়া মাঠ
বিষয়শ্রেণী:বাংলাদেশের ইনডোর স্টেডিয়াম
বিষয়শ্রেণী:হোসেন শহীদ সোহরাওয়ার্দীর স্মারক